Albertas Zalatorius

Albertas Zalatorius (1932 m. lapkričio 13 d. Karveliuose – 1999 m. gruodžio 13 d.) – lietuvių literatūros tyrinėtojas, kritikas.

Biografija 
1956 m. Vilniaus universitete baigė lituanistikos studijas. 1956–1961 m. mokytojavo Varniuose. 1961–1992 m. dirbo Lietuvių kalbos ir literatūros institute. 1975–1982 m. Vilniaus pedagoginio instituto dėstytojas. Nuo 1991 m. dėstė Vilniaus pedagoginiame universitete, vadovavo VPU Lituanistikos fakulteto Lietuvių literatūros katedrai.

Sąjūdžio Vilniaus tarybos ir atkuriamojo Seimo tarybos narys. 1994 m. su bendraminčiais įsteigė Pasaulio lituanistikos bendriją ir jai vadovavo. Organizavo Vinco Krėvės ir jo žmonos palaikų perkėlimą iš JAV į Lietuvą, rūpinosi jų perlaidojimu Subartonyse.

Palaidotas Antakalnio kapinėse.

Kūryba 
Rašyti pradėjo „Literatūros ir meno“ savaitraštyje XX a. septinto dešimtmečio viduryje. Literatūros kritikoje dalyvavo nuo 1966 m. Atmetė socialistinio realizmo normatyvines sąvokas. Yra vienas Lietuvių literatūros istorijos „Lithuanian Literature“ (1997 m.) autorių.

Modernizavo lietuvių literatūros tyrinėjimo metodologiją, remdamasis R. Bartheso, J. Lotmano, A. J. Greimo idėjomis. Teigė, kad pagrindinis interpretacijos uždavinys – „ne paaiškinti, kodėl kūrinys yra toks, o atsakyti į klausimą, ką jis žmogui reiškia“.

Bibliografija 
 Literatūros terminų žodynas: lietuvių-rusų kalbų / Jonas Petronis, Vytautas Vanagas, Albertas Zalatorius. – Vilnius, 1962. – 80 p.
 Lietuvių tarybinė novelė: antologija. – Vilnius: Vaga, 1969. – 463 p.
 Raštai / Šatrijos Ragana. – Vilnius: Vaga, 1969. – 2 t.: iliustr.
 Lietuvių apsakymo raida ir poetika. – Vilnius: Vaga, 1971. – 362 p.
 Šiuolaikinės kritikos problemos / Vitas Areška, Vincas Auryla, Petras Bražėnas, Vytautas Galinis, Leonas Gineitis, Alfredas Guščius, Vytautas Kubilius, Vincas Kuzmickas, Stasys Lipskis, Ričardas Pakalniškis, Algis Samulionis, Juozas Stepšys, Albertas Zalatorius. – Vilnius: Vaga, 1975. – 49 p.
 Lėkite, dainos / Pranas Vaičaitis. – Vilnius: Vaga, 1975. – 424 p.: iliustr.
 Už saulę gražesnis: lietuvių ikitarybinė novelė. – Vilnius: Vaga, 1978. – 533 p.
 Jonas Biliūnas: medžiaga lektoriui rašytojo 100-osioms gimimo metinėms. – Vilnius: Žinija, 1979. – 17 p.
 XX amžiaus lietuvių novelė: (iki 1940 m.): semantinis aspektas. – Vilnius: Vaga, 1980. – 332 p.
 Šiuolaikinė lietuvių novelė: medžiaga lektoriui. – Vilnius: Žinija, 1981. – 17 p.
 Žalias laiko vingis: lietuvių tarybinė novelė. – Vilnius: Vaga, 1981. – 693 p.
 Вечно зеленый клен: антол. литов. сов. новеллы. – Vilnius: Vaga, 1983. – 499 p.
 Prozos gyvybė ir negalia: straipsnių rinkinys. – Vilnius: Vaga, 1988. – 366 p. – ISBN 5-415-00014-3
 Tavo veido šviesa: novelės, padavimai, romanas / Antanas Vaičiulaitis. – Vilnius: Vaga, 1989. – 490 p.: iliustr. – ISBN 5-415-00384-3
 Bolševikų invazija ir liaudies vyriausybė: atsiminimai / Vincas Krėvė. – Vilnius: Mintis, 1992. – 130 p. – ISBN 5-417-00583-5
 Miglose: iš priešbolševikinių laikų reportažas / Vincas Krėvė. – Vilnius: Mintis, 1993. – 329 p. – ISBN 5-417-00525-4
 Gyvas stebuklas: rinktinė / Petras Tarulis. – Vilnius: Lietuvos rašytojų sąjungos leidykla, 1993. – 363 p.
 Trys psichiatrai pienių lauke: lietuvių egzodo novelė. – Kaunas: Nemunas, 1995. – 275 p. – ISBN 9986-411-08-4
 Raštai: kūriniai, archyviniai dokumentai, laiškai, atsiminimai / Pranas Vaičaitis. – Vilnius: LRS leidykla, 1996. – 445 p.: iliustr. – ISBN 9986-413-67-2
 Lithuanian Literature / Vytautas Kubilius, Algis Samulionis, Albertas Zalatorius, Vytautas Vanagas. – Vilnius: Vaga, 1997. – 549 p.: iliustr. – ISBN 5-415-00503-X
 Literatūra ir laisvė: kritika, esė, pokalbiai. – Vilnius: Baltos lankos, 1998. – 466 p. – ISBN 9986-813-56-5
 Vincas Krėvė: nebaigta monografija. – Vilnius: Lietuvių literatūros ir tautosakos institutas, 2003. – 531 p. – ISBN 9955-475-55-2

Įvertinimas 
 1999 m. Lietuvos nacionalinė kultūros ir meno premija 
 2005 m. Vyčio Kryžiaus ordino medalis (po mirties)

Šaltiniai

Literatūra 
 Lituanistikos keleivis: Albertas Zalatorius: literatūrologas, kritikas, pedagogas, kultūrininkas: mokslo straipsniai ir šaltiniai, atsiminimai / Vytautas Martinkus, Eglė Zalatoriūtė. – Klaipėda: Eglės leidykla, 2007. – 332 p.: iliustr. – ISBN 978-9955-542-61-2

Nuorodos 
 Juozo Apučio žodis apie Albertą Zalatorių

Lietuvos nacionalinės kultūros ir meno premijos laureatai
Lietuvos literatūrologai
Lietuvos kritikai
Lietuvos rašytojai